text: Dronningen kommer til Christiansfeld
  29 august 2015 kl. 06.39
  TVS+ og tvsyd.dk sender direkte fra Dronning Margrethes besøg i Christiansfeld lørdag eftermiddag kl. 14.30-15.00.
  I honningkagebyen er Dorte Callesen og Søren Laursen på plads til at dele festlighederne med seerne.
  Dagens program for dronningen byder på blandt andet gudstjeneste, rundtur i Christiansfeld og sønderjysk kaffebord.
  Men vigtigst bliver det, når regenten på Kirkepladsen afslører symbolet på, at Christiansfeld er optaget på Unescos Verdensarvslisten.
  Dronningens besøg i Christiansfeld varer tre timer, og det er længere end normalt ved sådanne besøg. Men Dronningen Margrethe har selv bedt om et længere besøg, da hun er meget interesseret i byen historie.
  Se med kl. 14.30 - 15.00 og igen i aften på TV SYD, når vi bringer uddrag fra den royal begivenhed i Christiansfeld.
  Se hele programmet for Dronningens besøg her
  